Review of the Financial Guidelines for the five-year period 2012 – 2017

Vzhľadom na uvedené ciele finančné usmernenia fungovali počas úvodného päťročného obdobia 2012 – 2017 dobre. Keďže úrokové sadzby sa už dlho pohybujú na nízkej úrovni, sa však zdá, že usmernenia sú príliš reštriktívne na to, aby poskytli účinný základ na obozretnú správu aktív, ktorá by prinášala uspokojivé výnosy. Vzhľadom na to sa zdá byť vhodné rozšíriť investičné možnosti, ktoré by umožnili diverzifikáciu portfólia. Na základe historických údajov by sa tak v dlhodobom horizonte mohli zvýšiť očakávané výnosy, hoci nemožno zaručiť, že sa tým najmä v krátkodobom až strednodobom horizonte zlepšia zaznamenané výnosy.

Podľa rozhodnutia Rady 2003/77/ES zmeneného rozhodnutím Rady 2008/750/ES Komisia spravuje aktíva ESUO v likvidácii tak, aby sa „zabezpečilo, že budú dostupné finančné prostriedky, ak to bude potrebné, pričom budú vytvárať najvyššiu dostupnú návratnosť v súlade so zachovaním vysokého stupňa dlhodobej bezpečnosti a stability“ (bod 3 prílohy k rozhodnutiu Rady 2003/77/ES).

Tolerancia rizík by mohla byť vymedzená aj v širších podmienkach (napr. uvedením oprávnených kategórií aktív ako takých). Limity by mohli byť lepšie vyjadrené skôr prostredníctvom trhovej hodnoty než pomyselnej hodnoty vymedzenej ako maximálne percentuálne expozície celkovej trhovej hodnoty portfólia. Týmto sa expozície vymedzujú presnejšie, pretože vďaka nízkemu alebo zápornému výnosovému prostrediu sa mnohé cenné papiere pohybujú cenovo výrazne nad paritou (100 %) a nominálne hodnoty už nemusia odrážať skutočnú ekonomickú hodnotu týchto expozícií. Ďalším dôvodom, prečo sa trhová hodnota vyjadrená percentuálnym limitom stane relevantnejšou, je v prípade zmeny celkovej trhovej hodnoty portfólia buď v dôsledku trhového ocenenia, alebo v dôsledku prílevov alebo odlevov.

To by umožnilo ich pravidelnejšiu a presnejšiu kalibráciu vzhľadom na meniace sa trhové podmienky. Vychádza z nedávnych usmernení prijatých pre záručný fond Európskeho fondu pre strategické investície, jedného z ďalších významných portfólií spravovaných Komisiou.

Preto odporúčame zmeniť súčasné usmernenia, aby sa umožnilo rozšírenie súboru investičných možností prostredníctvom rozšírenia investičných limitov vrátane nových tried aktív, ktoré by portfóliu ESUO mali umožniť dosahovať dlhodobejšie rizikovo vyvážené výnosy. Tieto zmeny by boli v súlade s požiadavkami stanovenými v článku 2 ods. 1 rozhodnutia Rady 2003/76/ES.

‒podobne možno argumentovať aj v prípade obmedzení splatnosti, ktoré bránia investíciám do dlhopisov s dlhšou splatnosťou, ktoré by mohli priniesť podobné výhody. Zmena týchto obmedzení by umožnila diverzifikované prideľovanie aktív s vyššími očakávanými výnosmi z portfólia a súčasne zachovanie celkového rizika portfólia na podobných úrovniach ako v súčasnosti, a to vďaka negatívnym korelačným účinkom,

‒ratingové obmedzenia vylučujú takmer celý trh s podnikovými a finančnými dlhopismi. Expozícia finančným dlhopisom by mohla priniesť diverzifikáciu a vyššiu návratnosť, čo by mohlo pomôcť zmierniť vplyv negatívnych krátkodobých sadzieb v súčasnom prostredí,

Treba poznamenať, že v krátkodobom až strednodobom horizonte by tieto návrhy mohli v závislosti od trhových podmienok zvýšiť volatilitu portfólia a v istých časových obdobiach, keď sa vyskytnú nezvyčajné alebo neočakávané podmienky na trhu, by mohli viesť aj k negatívnej výkonnosti.

Návrhmi na zmenu finančných usmernení by sa rozšírili investičné možnosti dostupných aktív/nástrojov a možné kombinácie vystavenia riziku (napr. úrokovému a úverovému riziku alebo dokonca niektorým diverzifikovaným formám rizika na akciovom trhu). Nové investičné príležitosti by umožnili zefektívniť správu portfólia (z hľadiska diverzifikácie a hľadania kompromisu medzi rizikami a výnosmi) a vyššie očakávané výnosy v dlhodobom horizonte.

Preto sa navrhuje výslovne povoliť investície do mien iných veľkých ekonomík a/alebo iných členských štátov EÚ tak, aby sa zvýšila diverzifikácia.

Najmä (čiastočné) investovanie do cenných papierov denominovaných v amerických dolároch by umožnilo prístup na veľké a likvidné trhy, ako je americký štátny dlhový trh. Toto by mohlo byť užitočné vzhľadom na uvedené obmedzenia likvidity na trhoch s eurobondmi. Na trhoch v Spojených štátoch zároveň neprevládajú negatívne sadzby a bolo by tam možné získať expozície s rôznou výnosovou krivkou s možnými vyššími príležitosťami na držanie/rolovanie.

Riziko strát v dôsledku fluktuácie výmenného kurzu by sa mohlo zabezpečiť. Existujú nástroje na zabezpečenie takéhoto kurzového rizika, v súčasných finančných usmerneniach sa však tento druh operácie neuvádza. Ak by sa výslovne povolili cudzie meny, navrhuje sa, aby sa na zabezpečenie kurzového rizika expozícií, ktoré nie sú denominované v eurách, výslovne povolili aj deriváty. Skutočné používanie takýchto nástrojov by si, samozrejme, vyžadovalo dôkladné zváženie príslušných nákladov a prevládajúcich trhových podmienok.

C. Rozšíriť rozsah nástrojov kolektívneho investovania

V roku 2014 tím odborníkov zo Svetovej banky zhodnotil činnosť GR ECFIN v oblasti správy pokladnice a aktív. Svetová banka podrobne preskúmala procesy, ktoré používa oddelenie ECFIN-L, a dospela k záveru, že GR ECFIN pri správe portfólií, za ktoré zodpovedá, dosahuje svoje ciele v súlade s príslušnými normami v tomto odvetví. Svetová banka navrhla aj niekoľko odporúčaní na ďalšie zlepšenie investičného procesu a návratnosti.

Najmä pri prostriedkoch s dlhodobým horizontom Svetová banka odporúčala investovanie určitého percenta takýchto finančných prostriedkov do majetkových účastí, napríklad prostredníctvom fondov kolektívneho investovania. Ak sa tieto nástroje starostlivo vyberú, portfólio vďaka nim nadobudne dobre diverzifikovanú akciovú expozíciu. Keďže akcie majú relatívne nižšiu koreláciu s investíciami s pevným výnosom, v dlhodobom horizonte by zvýšili rizikovo-výnosový profil portfólia. Na druhej strane pridelenie akcií môže v krátkodobom až strednodobom horizonte zvyšovať volatilitu výnosov z portfólia. Riziká sa zmiernia použitím diverzifikovanej akciovej expozície prostredníctvom fondov (alebo fondov ETF).

Kolektívne investičné nástroje sa uvádzajú aj v súčasných usmerneniach, ale musia mať úverový rating najmenej AA, čo de facto znamená najmä krátkodobé kolektívne nástroje s pevným výnosom, pričom sa vylučuje väčšina fondov s pevným výnosom a akciových fondov, ktoré nemajú úverový rating.

Preto sa navrhuje spresniť rozsah tried oprávnených aktív a nástrojov kolektívneho investovania, aby sa dalo investovať do akcií a rozšíriť investície s pevným výnosom, a to aj do takýchto dobre diverzifikovaných nástrojov.

Súhrnne sa navrhuje, aby boli oprávnené všetky druhy nástrojov kolektívneho investovania (napr. fondy peňažného trhu, fondy obchodované na burze alebo podielové fondy). Tieto nástroje môžu v rôznej miere ponúkať diverzifikovanú expozíciu rozličným trhovým indexom, určitým geografickým sektorom a/alebo konkrétnym triedam aktív, ako sú pevné výnosy a/alebo akcie.

D. Povoliť ostatné zabezpečovacie nástroje na riadenie úrokového rizika

Svetová banka v rámci partnerského preskúmania vzniesla pripomienku, že nástroje ako úrokové swapy a/alebo futures na dlhopisy v súčasnosti nie sú povolené. Ide pritom o nástroje na účinné efektívne úrokového rizika, ktoré v súčasnosti často využívajú verejné finančné inštitúcie. Tieto trhy sú obvykle aj likvidné. Napríklad počas finančnej krízy zostal trh s futures vysoko likvidný na rozdiel od trhu s hotovostnými štátnymi dlhopismi. Používanie takýchto nástrojov by malo byť rámcované prísnymi postupmi v oblasti rizika a IT systémami, ktoré budú schopné monitorovať a zvládnuť súvisiace prevádzkové postupy a inherentné riziko tohto trhu. Použitie týchto nástrojov by si vyžiadalo aj rozvoj kapacít a infraštruktúry na obsluhu výziev na dodatočné vyrovnanie a sledovanie/zohľadnenie zmien hodnoty týchto nástrojov.

Záver

Počas sledovaného obdobia rokov 2012 – 2017 portfólio plnilo ciele poskytovania finančných prostriedkov podľa potreby, zachovávania vysokého stupňa bezpečnosti a stability a uspokojivej kumulatívnej pozitívnej návratnosti v porovnaní s príslušnými referenčnými hodnotami.

Odvtedy sa však finančné trhy vo všeobecnosti, a najmä trhy s eurobondmi, skomplikovali, najmä v dôsledku negatívnych úrokových sadzieb a zníženej likvidity.

Komisia sa domnieva, že s cieľom zvýšiť diverzifikáciu, odolnosť a dlhodobé očakávané výnosy z portfólia by sa investičné usmernenia mali rozšíriť v súlade so závermi uvedenými v tejto správe. To by portfóliu umožnilo udržať si schopnosť poskytovať vyššie rizikovo vážené výnosy.

V tejto súvislosti Komisia predloží návrh rozhodnutia Rady o zmene rozhodnutia 2003/77/ES, ktorým sa ustanovujú viacročné finančné usmernenia na riadenie aktív ESUO v likvidácii.